Diari Oficial de la Generalitat Valenciana


Sumari del DOGV 6800, del 20-06-2012 (2012/5990)

RESOLUCIÓ d'11 de juny de 2012, del conseller de Governació, per la qual s'aprova el Pla Local de Prevenció d'Incendis Forestals de Chóvar (Castelló).
------------------------------------------------------------------------------------------------------------------------------------------------------

### Dades del document

Número de DOGV
:   6800

Data del DOGV
:   20-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5990


Data del document
:   11-06-2012

Organisme emissor
:   Conselleria de Governació

Tipus de document
:   Resolució

Descriptors 

:   * administració local

RESOLUCIÓ d'11 de juny de 2012, del conseller de Governació, per la qual s'aprova el Pla Local de Prevenció d'Incendis Forestals de Chóvar (Castelló). [2012/5990]  
La Llei 3/1993, de 9 de desembre, Forestal de la Comunitat Valenciana, establix en l'article 55.3 que les entitats locals amb terrenys forestals al seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.   
El pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana fins al municipi.  
Igualment, el Pla de Prevenció d'Incendis Forestals del Parc Natural de la Serra d'Espadà, aprovat per mitjà de la Resolució de 22 de maig de 2006, del conseller de Territori i Habitatge (DOCV núm. 5570, de 31.05.2006), que té caràcter director en matèria de prevenció d'incendis forestals en l'àmbit del parc, establix entre les seues línies d'actuació principals el foment de l'elaboració dels plans locals de prevenció d'incendis forestals dels municipis inclosos totalment o parcialment en l'àmbit del parc natural, com és el cas de Chóvar.  
  
El Reglament de la Llei 3/1993, de Forestal de la Comunitat Valenciana, aprovat pel Decret 98/1995, de 16 de maig, del Govern Valencià, establix clarament els continguts mínims que ha de contindre un pla local de prevenció, que són la descripció física, econòmica i sociològica del municipi, l'inventari i la divisió en zones en funció del seu risc d'incendis, les àrees d'especial protecció i prioritat de defensa, les ordenances i normes d'aplicació municipal, l'inventari de mitjans propis i mobilitzables, el protocol d'actuació en funció dels diferents graus d'alerta d'incendi i la cartografia referent als punts anteriors.   
  
El Pla Local de Prevenció d'Incendis Forestals de Chóvar (Castelló) va ser aprovat pel Ple de l'Ajuntament en la sessió ordinària de 3 de juny de 2011.   
D'acord amb tot això, vist que el pla complix les disposicions de la legislació vigent en la matèria i a proposta de la directora general de Prevenció, Extinció d'Incendis i Emergències, resolc:  
  
Article 1. Aprovació del Pla   
Aprovar el Pla Local de Prevenció d'Incendis Forestals de Chóvar (Castelló) com a directriu tècnica en la matèria en l'àmbit del municipi  
  
El Pla s'estructura en els blocs següents:  
1. Introducció: antecedents. Objectius. Aprovació del Pla. Vigència i subsidiarietat del Pla. Situació del terme municipal. Marc normatiu.  
  
2. Descripció del municipi: medi físic. Medi socioeconòmic.  
  
3. Anàlisi de risc d'incendis: estudi històric d'incendis. Risc d'inici d'incendis. Perillositat.  
4. Àrees d'especial protecció: zones en què es poden veure afectats els béns materials i les persones. Zones en què es poden veure afectats els béns naturals.  
5. Prioritat de defensa: prioritat d'actuació en zones que puguen afectar béns i persones.  
6. Inventari de mitjans i infraestructures existents: inventari de mitjans propis i mobilitzables. Protocol d'actuació en funció dels diferents graus de preemergència. Inventari d'infraestructures existents.   
  
7. Proposta d'actuacions: proposta de prevenció de causes. Proposta d'infraestructures.  
8. Programació econòmica i temporal.   
Annexos: estudi climàtic. Fauna. Problemàtica del foc. Àrees d'especial protecció. Inventari de mitjans i infraestructures existents. Actuacions planificades.   
Així mateix, disposa d'una referència cartogràfica completa dels diferents aspectes tractats en els blocs anteriors.   
Article 2. Caràcter subsidiari  
Les disposicions que conté el Pla Local de Prevenció d'Incendis Forestals de Chóvar constituïxen la directriu tècnica en esta matèria en l'àmbit del municipi, sense perjuí del seu caràcter subsidiari en l'aplicació a les establides en el Pla de Prevenció d'Incendis Forestals del Parc Natural de la Serra d'Espadà aprovat per mitjà de la Resolució de 22 de maig de 2006, del conseller de Territori i Habitatge (DOCV núm. 5570, de 31.05.2006), del marc legislatiu propi del parc natural, el Pla d'Ordenació dels Recursos Naturals aprovat d'acord amb el Decret 218/1997, de 30 de juliol, del Govern Valencià (DOGV núm. 3075, de 10.09.1997), i el Pla Rector d'Ús i Gestió aprovat pel Decret 59/2005, d'11 de març, del Consell de la Generalitat (DOGV núm. 4969, de 18.03.2005), així com de la normativa general de prevenció d'incendis forestals.  
  
  
Article 3. Vigència del Pla  
Amb caràcter general, el Pla té una vigència de 15 anys, amb revisions parcials cada 5 anys.  
  
Article 4. Modificacions del pla local de cremes  
Es faculta la directora general de Prevenció, Extinció d'Incendis i Emergències perquè, en l'àmbit de les seues competències, puga aprovar modificacions posteriors de les disposicions previstes en el pla local de cremes inclòs dins de la normativa d'este Pla Local de Prevenció d'Incendis Forestals.  
  
Contra esta resolució, que entrarà en vigor l'endemà de la publicació en el Diari Oficial de la Comunitat Valenciana, les persones interessades podran interposar un recurs contenciós administratiu en el termini de dos mesos, comptadors a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions de l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjuí de la interposició d'un recurs potestatiu de reposició davant del conseller de Governació, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
  
DISPOSICIÓ TRANSITÒRIA  
  
Única  
Una vegada elaborat i aprovat el pla de prevenció d'incendis forestals de la demarcació forestal a què pertany Chóvar (Castelló), el Pla Local de Prevenció d'Incendis Forestals haurà d'adaptar-se, en un termini de sis mesos, a les disposicions del pla de prevenció de la demarcació del qual serà subsidiari.  
  
València, 11 de juny de 2012.- El conseller: Serafín Castellano Gómez.